AQSh KXDRning raketa sinoviga javoban, Janubiy Koreyaga 12 ta qiruvchi samolyotni joylashtiradi

AQSh KXDR tomonidan qit’alararo ballistik raketa uchirilganiga javoban, Koreya Respublikasiga vaqtinchalik 12 ta F-16 qiruvchilarini joylashtiradi, deb yozadi “TASS” AQSh Tinch okeani harbiy-havo kuchlari qo‘mondonligiga tayanib.

Bazasi Viskonsin shtatida joylashgan 176-qiruvchi eskadrilya samolyotlari va 200 ga yaqin harbiy xizmatchilar avgustdan boshlab to‘rt oy davomida Seuldan 180 km masofadagi Kunsan aviabazasiga joylashtiriladi.
“Bu chora AQShning mintaqada xavfsizlikni qo‘llab-quvvatlash va tinchlikni saqlash bo‘yicha majburiyatlariga sodiqligini namoyish qiladi”, — deyiladi xabarda.